Deg ṣṣenf-agi n uglam n tigawin n sin yiwudam neɤ ugar, meḥsub mačči d tigawin i ixeddem kan yiwen uwadem weḥd-s, yella umedya n urgaz d tmeṭṭut, sin yiwdam igejdanen n uḍris «Tafrara Tamenzut» iglem-d amek alami mmsefhamen wwi gar-asen, igellem-d s telqay amek i d-slulen abrid n teywalt s wayes ara mmsefhamen, amedya: « ineggez-d ɤur-i rewlaɤ-as, kkseɤ-d yiwen n usɤar d azuran seg useklu uẓẓiɤ-d ɤur-s. Nekk srusuyeɤ-as tiyitiwin netta mazal yettԑanad-iyi amzun iԑewwel ad d-ggriɤ deg uԑeddis-is. Taswiԑt ɤezzifet aken ԑyiɤ. Feclen yiɤallen-iw acku ur yi-yettağğa ulama ad snufseɤ. cwi tewweḍ-d tmeṭṭut imir-nni, tԑeyyeḍ-d fell-as, teddem-d adɤaɤ anect ila-t tewwet-it yes-s tḥuza-t akken i wata almi yettwaqreḥ aṭas. d aymi i yuɤal ansi i d-yekka mi yerna iwala-aneɤ-d deg sin daɤen. Ihi seg was-nni ceԑfeɤ nekk d tmeṭṭut, nettmektay-d dima d akken yal mi ara tettwaskef tafat seg ugama ilaq ad nili neffer deg uxxam-nneɤ » sb 42 .